Hrvatska u prvoj Jugoslaviji – pitanja za ponavljanje

1. Navedi odluke Hrvatskog sabora od 29.10.1918.
2. Koji teritorij obuhvaća Država SHS? Tko je bio predsjednik Narodnog vijeća Države SHS?
3. Kako i kada nastaje Kraljevstvo SHS? Koje teritorije obuhvaća
4. Za kakav se ustroj Kraljevstva zalažu: Stjepan Radić, Svetozar Pribićević, Nikola Pašić?
5. Objasni pojam višenacionalna država. Zašto Kraljevstvo SHS nazivamo višenacionalnom državom?
6. S kojim je državama Kraljevstvo SHS imalo teritorijalnih problema?
7. Što je Italija dobila Rapalskim ugovorom, a što Rimskim sporazumom. Što je s Rijekom?
8. Kada su održani prvi izbori; navedi rezultate izbora – vodeće stranke na razini cijelog Kraljevstva i u okviru Hrvatske. Što se dogodilo s KPJ nakon izbora?
9. Kada je donesen Vidovdanski ustav; kako je bila uređena Kraljevina SHS (uređenje, oblik vladavine, položaj kralja)
10. Objasni promjene imena: HPSS-HRSS-HSS (kako se i kada mijenjala politika stranke)
11. Kako i kada nastaje Seljačko-demokratska koalicija?
12. Navedi osnovne podatke o atentatu u Narodnoj skupštini: kada je izveden, tko je bio atentator, na koga je izvršen atentat, tko zamjenjuje Radića na čelu HSS-a, posljedice, kako je kralj iskoristio atentat?
13. Kako se naziva diktatura kralja Aleksandra, kada je uvedena; kakve su promjene provedene u jesen 1929. godine? Koje su banovine obuhvaćale teritorij Hrvatske?
14. Vremenski odredi i objasni pojmove otvorena i prikrivena diktatura.
15. Kada je i s kojim ciljem osnovan ustaški pokret? Gdje? Tko mu je bio na čelu?
16. Kada i zašto kralj donosi Oktroirani ustav? Objasni pojam oktroirani ili nametnuti ustav.
17. Kada je i kako završila vladavina kralja Aleksandra? Tko su bili organizatori atentata?
18. Tko je naslijedio kralja Aleksandra? Što je Namjesništvo i tko mu je bio na čelu?
19. Kada je i zašto sklopljen sporazum Cvetković-Maček? Što je njime dogovoreno?
20. Koji je teritorij obuhvaćala Banovina Hrvatska? Tko je postao ban?